### | | | | --- | --- | | | | | --- | | **Byråd** 28. juni 2016 Sagsnr. 710-2016-3174 Dok.nr. 710-2016-231225 Sagsbehandler DPDJOH | | 113.                Udmøntning af fase 2 besparelse for Beredskab & Sikkerhed - Åbent

###

|  |  |
| --- | --- |
| Tidl. politisk behandling | BY, 22.09.15, pkt. 124 |
| Forventet sagsgang | BE-K, ØK, BY |
| Lovgrundlag |  |

###

**SAGENS INDHOLD**

I bestræbelserne på at finde de
resterende besparelser har Beredskabskommissionen gennemgået en række scenarier
og konkluderet, at der ikke kan lukkes brandstationer uden at beredskabets
robusthed svækkes. I denne sag skal Byrådet tage stilling til, om Fase
2-besparelserne skal udmøntes.

Som et led i aftalen mellem Regeringen og KL skal de danske
beredskaber effektiviseres med henblik på realisering af besparelser.
Kommunalbestyrelserne i Randers, [adresse], [adresse] og [adresse] har i
den forbindelse etableret Beredskab & Sikkerhed som det fælleskommunale
beredskab for de fire kommuner pr. 1. januar 2016.

Ved etableringen af Beredskab & Sikkerhed skulle der,
for de fire kommuner tilsammen, findes 3,0 mio. kr. årligt i effektiviseringer
og harmonisering (Fase 1) samt yderligere 3,9 mio. kr. årligt i besparelser
(Fase 2) ved ændret opgaveudførelse for de fire kommuner.

For at imødekomme kravet om effektiviseringer har Beredskab
& Sikkerhed gennemført implementering af en ny risikobaseret
dimensionering, tilpasset organisationen af såvel fuldtidsansatte medarbejdere
som deltidsansatte brandmænd, justeret kontrakterne med samarbejdspartnere og
leverandører samt tilpasset mandskabsnormeringen på de enkelte udrykninger og
materiellet på de enkelte stationer. I alt forventes besparelser i Beredskab
& Sikkerhed i 2016 for ca. kr. 1,9 mio. med forventet fuld effekt på ca.
kr. 3,0 mio. årligt fra 2017 og frem (tidligere benævnt Fase 1-besparelserne).
Konsekvensen af regeringsaftalen var, at der skulle anvises besparelser svarende
til ca. 15 % eller kr. 6,9 mio. årligt. Fra 2017 udestår således fortsat at
anvise besparelser i størrelsesordenen ca. kr. 3,9 mio. årligt (tidligere
benævnt Fase 2-besparelserne).

**VURDERING**

I bestræbelserne på at finde de
resterende besparelser har Beredskabskommissionen gennemgået en række scenarier
og konkluderet, at der ikke kan lukkes brandstationer uden at beredskabets
robusthed svækkes. Med robusthed menes, at der er brandmænd og materiel nok til
at klare længerevarende eller samtidige hændelser. Der kan på længere sigt
opnås yderligere driftsfordele og effektiviseringer ved et tættere samarbejde
med naboberedskaber, samarbejdspartnere og leverandører, men der skal afsættes
mere tid til kortlægning af disse muligheder. Beredskabskommissionen besluttede
på den baggrund på møde den 2. maj 2016:

· At det indstilles til
kommunalbestyrelserne, at de forudsatte besparelser i fase 2 ikke realiseres.

· At fastholde krav om løbende optimering
og effektivisering og igangsætte analyse af yderligere samarbejdsmuligheder med
naboberedskaberne, samarbejdspartnere og leverandører med afrapportering til
Beredskabskommissionen i foråret 2017.

· At der udarbejdes en strategi for
Beredskab & Sikkerheds udviklingsmuligheder til beslutning, når den nye
Beredskabskommission træder sammen i januar 2018.

**ØKONOMI**

I
bestræbelse på at finde de resterende besparelser i medfør af
principbeslutningen om samordning af beredskaberne indgik det, at kommunerne
som udgangspunkt bidrager med de midler, som de hver især anvender på deres
beredskaber, dog modregnet den forudsatte besparelse ved sammenlægningen. Den
forudsatte besparelse er kommunernes andel af reguleringen af bloktilskuddet og
andel af moderniseringsaftalen. Det drejer sig for de fire kommuner om i alt 6,9
mio. kr. årligt. Heraf [adresse] andel på 1,4 mio. kr. årligt.

I 2016 er Favrskov Kommunes
budget til beredskabet reduceret med fase 1-besparelsen med 0,655 mio. kr.
årligt. Fra og med 2017 er budgettet til beredskabet yderligere reduceret med
fase 2-besparelsen, svarende til 0,745 mio. kr. årligt.

Beredskab & Sikkerhed
vurderer, at fase 2-besparelsen ikke kan realiseres fra 2017. Den politiske
styregruppe for det fælles beredskab besluttede derfor, at repræsentanterne for
de fire kommuner skal søge tilslutning til, at de respektive byråd tilbagefører
fase 2-besparelsen.

Teknik og Kultur anbefaler at
eventuel beslutning om bortfald af fase 2 besparelsen på 765.000 kr. årligt (i
2017-priser) håndteres ved at der udarbejdes en udvidelsesblok i forbindelse
med budgetlægningen for 2017-20.

**INDDRAGELSE**

Sagen har været behandlet i beredskabskommissionen.

**INDSTILLING**

Beredskabskommissionen indstiller til Byrådet:

1. At de forudsatte besparelser i fase 2
ikke realiseres.

Direktøren for Teknik og Kultur indstiller til Byrådet:

2. Der udarbejdes en udvidelsesblok i forbindelse med budgetlægningen for
2017-20 til finansiering af den manglende besparelse på 765.000 kr. årligt.

**BESLUTNING**

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Beslutning i Beredskabskommissionen for Beredskab & Sikkerhed, Randers - Favrskov.pdf | 710-2016-193251 |
| 02-05-2016 - Bilag 08.01 Udmøntning af Fase 2 besparelser 020516.pdf | 710-2016-193250 |